o
JEESUKSEN KIRJEET SEURAKUNNILLEEN
DAVID PAWSON OPETTAA
SARDES, NIMELLISESTI ELÄVÄ
Olemme saapuneet Sardekseen.
Taustalla on Dianan temppeli.
Paikalla on myös pieni kirkko myöhemmältä ajalta.
Ylhäällä vuorella on Akropolis.
Näistä monet mainitaan kirjeessä.
Luetaan Sardeksen seurakunnan enkelille osoitettu kirje.
Siinä sanotaan näin: -
Näin sanoo hän, jolla on Jumalan seitsemän henkeä -
ja seitsemän tähteä: Minä tiedän sinun tekosi.
Sinä olet elävien kirjoissa, mutta sinä olet kuollut.
Herää ja vahvista sitä, mikä vielä on jäljellä, -
sitä, mikä jo oli kuolemaisillaan.
Olen havainnut, että tekosi eivät täytä minun Jumalani vaatimusta.
Muista, kuinka kuulit sanan ja otit sen vastaan, -
tarkkaa sitä ja tee parannus.
Ellet ole hereillä, minä tulen kuin varas, -
yllätän sinut hetkellä, jota et aavista.
Muutamia sinulla sentään on Sardeksessa, -
jotka eivät ole tahranneet vaatteitaan.
He saavat käyskennellä minun seurassani valkeissa vaatteissa; -
he ovat sen arvoisia.
Se, joka voittaa, saa ylleen valkeat vaatteet, -
enkä minä pyyhi hänen nimeään elämän kirjasta, -
vaan tunnustan hänet omakseni Isäni ja hänen enkeliensä edessä.
Jolla on korvat, se kuulkoon, mitä Henki sanoo seurakunnille.
Tässä näette Sardeksen.
Se on kuollut kaupunki. Se on lähes autio.
Sardes oli muinoin hyvin loistelias kaupunki.
Raunioista näkee, miten hieno kaupunki Sardes oli.
Tässä näkyy Dianan temppeli.
Sen vieressä on pieni kirkko myöhemmältä ajalta.
Kirkko rakennettiin Dianan pakanatemppelin raunioiden viereen.
Kirkossa on kaksi laivaa peräkkäin. Toisessa on marttyyrin hauta.
Kukkulan laella on Akropolis, kaupunki vuoren huipulla.
Se sijaitsee alakaupungin yläpuolella olevalla huipulla.
Akropolista reunustavat pystysuorat vuorenseinämät.
Huipulle vie vain yksi polku.
Sardeksen Akropolista kutsuttiin valloittamattomaksi.
Sitä ei voitu valloittaa.
Silti se valloitettiin kahdesti.
Palataan siihen kohta.
Sardes sijaitsi Gedizjoen varrella Tyatirasta 50 kilometriä kaakkoon.
Persian kuninkaiden rakentama tie päättyi Sardekseen.
Tie on yhä jäljellä. Lännessä tie siis päättyi Sardekseen.
560 eKr. Sardes oli Kroisos-kuninkaan pääkaupunki.
Kolikot keksittiin täällä.
Se kertoo alueen vauraudesta.
Kaupungin läpi kulkee pikku puro, jossa on kultahiukkasia.
Se on kultakaupunki.
Kultaa voi huuhtoa, jos on tarpeeksi kärsivällinen.
Sardes oli hyvin vaikutusvaltainen.
Kaupungissa oli kolme erityispiirrettä, -
jotka valitettavasti näkyivät myös seurakunnassa.
Ensinnäkin vauraus tekee ihmisestä itseriittoisen.
Sardes sijaitsee alueella, jolla esiintyy usein maanjäristyksiä.
Vuonna 17 jKr. alueella oli maanjäristys, -
joka tuhosi monia kaupunkeja.
Keisari päätti vapauttaa kaupungit veroista vuodeksi, -
jotta varat säästyvät jälleenrakennustyöhön.
Sardes ei halunnut verovapautta. Siellä oltiin itseriittoisia.
Laodikealaiset toimivat samoin.
Sardes ei huolinut apua.
Toiseksi Sardes oli itsevarma.
Se perustui Akropolikseen.
Vihollisten uhatessa he vetäytyivät linnoitukseen.
Se muistutti paljon Israelin Masadaa.
Sinne johti yksi polku kohtisuoran kalliorinteen poikki.
Silti kaupunki valloitettiin 549 ja 218 jKr.
Ensin valloittajina olivat persialaiset, sitten kreikkalaiset.
Syy ei ollut sattuma.
Sotilas, joka vartioi kukkulalle vievää polkua, -
pudotti kypärän tai haarniskanosan.
Hän meni alas noutamaan sitä.
Vihollisjoukot panivat merkille, mitä reittiä vartija kulki.
Polku, joka oli muuten huomaamaton, paljastui vihollisille.
Viholliset pääsivät ylös.
Koska linnoitus oli valloittamaton, vartio oli aina vapaalla.
Se oli liian itsevarma.
Kuulin tarinan brittisotilaasta, joka oli vartiossa.
Hän nukahti vartiokoppiin.
Kun hän avasi silmänsä, komentaja seisoi hänen edessään.
Sotilas sulki silmänsä ja sanoi: "Aamen."
Komentaja sanoi: "Hienoa. Jatkakaa."
Akropoliksen vartijat pitivät linnoitusta oli voittamattomana.
Vartijat eivät olleet hereillä.
Kirjeessä sanotaan: "Herää! Tulen kuin varas ja yllätän sinut."
Jeesus puhui suoraan Sardeksen asukkaille.
Kolmanneksi vauraus tekee ihmisestä mukavuudenhaluisen.
Nämä kolme piirrettä liittyvät rikkauteen.
Uuden testamentin mittapuun mukaan me olemme hyvin rikkaita.
Jokainen, joka tienaa yli 8 euroa päivässä, on rikas.
Se vastaa päivän palkkaa Jeesuksen aikoihin.
Rikkaan on vaikea astua Jumalan valtakuntaan.
Rikkaus on suhteellista.
Pidimme naapuriamme rikkaana. Hän oli monimiljonääri Paul Getty.
Sitä vertaa itseään aina toisiin.
Raamatun mittakaavassa me olemme rikkaita.
Itseriittoisuus, itsevarmuus ja mukavuudenhalu
Sardeksesta tuli pilkkanimi veltolle, ylelliselle elämälle.
Sardeksessa oli kylpylöitä, stadioneita ja teattereita.
Kaikki oli rakennettu tasangolle Akropoliksen alle.
Sitä on kutsuttu tanssijoiden ja kauppiaiden kaupungiksi.
Roomalainen historioitsija Herodotos kutsui Sardesta -
pilkkanimeksi löysille moraalisäännöille -
ja avoimelle nautinnonhalulle.
Sardeksen suurin uhka ei tullut ulkopuolelta, -
vaikka se valloitettiin kahdesti.
Todellinen uhka oli sisäinen rappeutuminen.
Yhteiskunnan todellinen vaara onkin juuri sisäinen rappeutuminen.
Mainitsin, että 21 sivilisaatiota on noussut ja kaatunut.
Niiden tuhon syy on ollut sisäinen moraalinen rappio.
Luepa Rooman valtakunnan noususta ja tuhosta.
Tarkastelepa Keski-Amerikan atsteekkien arkkitehtuuria.
Mahtavista saavutuksista huolimatta valtakunta tuhoutui.
Syynä oli sisäinen rappio.
Sama koitui brittiläisen imperiumin kohtaloksi.
Sen vuoksi myös Sardes kuoli.
Jäljellä on enää raunioita.
Valitettavasti seurakunta seurasi yhteiskunnan kehitystä.
Kävimme katsomassa kaupungin synagogaa.
Juutalaisia oli kaikkialla, missä käytiin kauppaa.
Juutalaiset ovat eteviä liike-elämässä.
Kuulin juutalaisesta, joka osti New Yorkista pienen kaupan.
Kauppa oli kahden suuren tavaratalon puristuksessa.
Hän antoi pikkuputiikille nimeksi 'Sisäänkäynti'.
Se on tyypillinen juutalainen vitsi.
Kaikissa Vähän-Aasian kaupungeissa oli juutalaisia.
Sardeksen synagoga oli hyvin hieno.
Sen on täytynyt olla hyvin vauras.
Synagogassa oli kaunis mosaiikkilattia, -
leijonapatsaita ja kaunis apsis.
Synagoga oli kerrassaan upea.
Kristitty seurakunta oli luultavasti yhtä vauras.
Sardeksen seurakunta sai olla melko rauhassa.
Se kertoo, ettei seurakunta erottunut ympäristöstään.
Seurakunta oli elävä. Se oli täynnä toimintaa.
Sardeksen kirkko oli täynnä elämää.
Se oli selvästi hyvin suosittu seurakunta.
Seurakunta oli muuttunut ympäristönsä kaltaiseksi.
Se oli menestyvä ja suosittu, mutta hengellisesti tyhjä.
Se muistutti synagogaa ja temppeleitä.
Se oli yhteiskunnan hyväksymä.
Seurakunta oli toimiva mutta hengellisesti tyhjä, -
menestyvä mutta kylmä ja suorituskeskeinen.
Se on kovaa tekstiä.
Ulospäin seurakunta näytti hyvin eloisalta.
Jeesus sanoi sitä kuolleeksi.
Jeesuksen mukaan kaikki jäi seurakunnassa puolitiehen.
He aloittivat uusia ohjelmia ja toimintoja.
Jumalan silmissä kaikki jäi aina puolitiehen.
Asiat on helpompi aloittaa kuin saattaa päätökseen.
On myös tavallisen vaikea lopettaa, kun kerran on aloittanut.
Siirrytäänpä tarkastelemaan kirjettä.
Miten kirjoittaja esittelee itsensä?
Tästä on ristiriitaisia tulkintoja.
Kirjoittajalla on seitsemän henkeä ja seitsemän tähteä.
Seitsemän tähteä ovat seitsemän seurakunnan enkelit.
Se selitään 1. luvussa.
Entäpä Jumalan seitsemän henkeä?
Monien raamatunselittäjien mukaan ne merkitsevät Pyhää Henkeä.
Mutta on omituista puhua Pyhästä Hengestä 7 henkenä.
Tavallisesti selitetään, että kyseessä on hengen ominaisuudet.
Sanotaan, että Hengellä on 7 piirrettä.
Nämä 7 ominaisuutta mainitaan Jesajan kirjassa: -
viisauden ja ymmärryksen henki ja niin edelleen.
Selitys ei vakuuta minua. Miksi sitä ei sanota suoremmin?
Tässä puhutaan seitsemästä hengestä.
Selitys löytyy Ilmestyskirjasta.
Useinhan selitys löytyy toisesta raamatunkohdasta.
Luen Ilm. 5:6.
"Ja minä näin, että valtaistuimen ja neljän olennon edessä" -
"vanhinten keskellä seisoi karitsa. Se oli kuin teurastettu," -
"ja sillä oli seitsemän sarvea ja seitsemän silmää" -
"ne Jumalan seitsemän henkeä, jotka on lähetetty kaikkialle maailmaan."
Mielestäni seitsemän henkeä ovat enkeleitä, -
jotka tarkkailevat maailmaa ja kertovat Jumalalle näkemästään.
Ne liitetään uhrikaritsaan.
Minusta tämä on selvää.
Kirjoittajalla on toisessa kädessä seurakunnan enkelit.
Toisessa kädessä Hänellä on seitsemän enkeliä, -
jotka tarkkailevat maailmaa Jeesuksen puolesta.
Emme ymmärrä läheskään, mitä kaikkea enkelit tekevät.
Jeesus kutsui kerran itseään Jaakobin tikapuiksi.
Ihmettelette, missä se lukee.
Luepa Jeesuksen ja Natanaelin keskustelu.
Jeesus sanoi: "te näette enkelien kulkevan ylös ja alas siinä," -
"missä Ihmisen Poika on".
Jeesus on enkelten tikapuut maan ja taivaan välillä.
Kun ensimmäinen venäläinen astronautti palasi avaruudesta, -
hän vitsaili kristittyjen kustannuksella sanoen: -
"En nähnyt enkeleitä."
Kristitty tietää, että enkelit näkivät hänet.
Ihmistä pidetään ainoana älyllisenä olentona.
Avaruudesta yritetään löytää elämää. Siitä syntyvät E.T. ja muut
Tavallisesti olennot ovat pelottavia, mutta E.T. oli mukava.
Maailmankaikkeus on täynnä älyllisiä olentoja, enkeleitä.
Joskus näemme heitä, joskus emme.
Kun amerikkalaiselta astronautilta kysyttiin, näkikö hän Jumalan, -
hän vastasi: "En. Olisin nähnyt, jos olisin irrottanut kypärän."
Hän oli rehellisempi.
Jeesuksella on siis enkeleitä, -
jotka tarkkailevat seurakuntaa ja maailmaa.
Voitte tietenkin halutessanne uskoa hengen seitsemään piirteeseen.
Eräänä päivänä kaikkiin kysymyksiin vastataan!
On mahtavaa, kun saa kysyä Paavalilta, mitä hän tarkoitti.
Eräänä päivänä tiedämme kaiken täydellisesti.
Harmi, että ihmiset tekevät näistä uskon kynnyskysymyksiä.
On siis enkeleitä, jotka vartioivat seurakuntia, -
ja enkeleitä, jotka tarkkailevat maailmaa.
Ne ovat Jeesuksen 7 silmää, maailmaan lähetetyt 7 henkeä.
Seurakunta ei saa kiitosta mistään.
Sardes oli hyvin kuuluisa seurakunta.
Tästä näkee, miten eri tavalla ihmiset ja Jumala näkevät asiat.
Näkökannat voivat olla täysin vastakkaiset.
Ihmisen ongelma on se, että hän arvioi näkemänsä perusteella.
Herra katsoo sydäntä.
Hän ei katso pyhäpukua vaan sen kantajaa.
Hän näkee asiat eri tavalla.
Seurakunnassa oli varmasti myös hyviä puolia.
Jeesus ei näe niitä.
Jeesus näkee kuolemaa. "Minä tiedän sinun tekosi."
Tähän saakka seurakunnista on löytynyt jotakin myönteistä.
Jokaista seurakuntaa on tähän mennessä kiitetty.
Sardeksen sarake on tyhjä.
Se pistää oikein silmään.
Katsotaanpa moitteita.
Jeesus sanoo Sardesta kuolleeksi ja nukkuvaksi.
Jeesus käyttää niitä usein rinnakkain.
Hän sanoi, että Jairoksen tytär nukkuu.
Poisnukkuminen on kuolemisen synonyymi.
Sardes on nukkumisen ja kuolemisen välimaastossa.
He elävät eri tavalla kuin saarnaavat.
Heillä on jumaluuden muoto muttei voimaa.
He kiittävät, mutta eivät hengessä ja totuudessa.
He kunnioittavat Jumalaa huulillaan, mutteivät sydämillään.
Muutamia vuosia sitten vaimoni ja minut kutsuttiin puutarhajuhlille.
Oli syyskuu. Juhlilla oli eräs tunnettu saarnamies, Wilbur Smith.
Juhlille oli kutsuttu monia.
Puutarha oli täynnä väriloistoa.
Oli narsisseja ja hyasintteja. Väriloisto oli upea.
Olin jo kiittää kutsujen emäntää. Sitten pysähdyin.
Ajattelin: "Hetkinen. On syyskuu."
Emäntä oli tyhjentänyt tienoon kaikki kaupat muovikukista.
Hän oli koristellut kukkapenkit muovikukilla.
Sanoin vaimolleni, että seurataan ihmisten ilmeitä.
Se oli hauskaa.
Tiedättehän, mitä mieltä britit ovat muovikukista.
Ihmisten ilmeet olivat mainiot.
Samalla tavalla Jeesus saattoi suhtautua Sardekseen.
Seurakunta vaikutti eloisalta ja hyvinvoivalta.
Jeesus sanoi sitä keinotekoiseksi, kuolleeksi.
Jeesus kirosi viikunapuun, joka ei tuottanut hedelmää.
Ulkoasu voi pettää. Sardes oli hengellinen kalmisto.
Jeesus sanoo, etteivät Sardeksen teot täytä Jumalan vaatimusta.
Sardeksen teot eivät riitä. Ne eivät kanna hedelmää.
He aloittivat innolla Herran työssä.
Mutta se ei tuottanut toivottua hedelmää.
Se oli pelkkää toimintaa. Se ei tuottanut satoa.
On monia toimintoja, joihin seurakunta panostaa, -
mutta ne eivät tuota toivottua tulosta.
Monet evankeliointi- toimet ovat tällaisia.
Joskus kysyn pastoreilta, -
jotka ovat järjestäneet suuria evankelioimistapahtumia: -
"Täyttyivätkö, ylittyivätkö vai alittuivatko odotuksenne?"
Usein vastaus on: "Tapahtuma keräsi monia kristittyjä."
Kysyn: "Oliko se tavoitteenne?"
Usein se ei ollut tavoite. Täytyy olla rehellinen.
Seurakunta voi olla hyvin toimelias ja elävä, -
mutta tavoitteet jäävät saavuttamatta.
Ne eivät täytä vaatimusta.
Toimet saattavat näyttää vaikuttavilta, -
mutta ne eivät tuota hedelmää, jota Herra kaipaa.
Jeesus tuli viikunapuun luo, koska Hänen oli nälkä.
Mutta viikunapuu oli hedelmätön.
Jeesus kirosi puun.
Puu oli kuollut seuraavana päivänä.
Jeesus sanoi: "Te voisitte sanoa tälle vuorelle: 'Hyppää mereen', -
"ja niin tapahtuisi." Haasteellista.
Oli kuitenkin pieni toivon pilkahdus.
Jeesus sanoo: "Sardeksessa on muutamia nimiä."
Jumala antaa huonoimmallekin seurakunnalle todistuksen itsestään
On olemassa joku, ehkä muutama, joka rukoilee.
Jeesus pitää luetteloa seurakunnan jäsenistä.
Se on elämän kirja. On tärkeää, että nimesi on siinä.
Se ei ole sama kuin seurakunnan jäsenrekisteri.
Merkintä jäsenrekisterissä ei takaa merkintää elämän kirjassa.
Mieti: nimesi on Jeesuksen luettelossa.
Jossakin siellä lukee myös John David Pawson.
Jotkut iloitsevat hengellisestä voimasta.
He parantavat ja ajavat ulos riivaajia.
Jeesus sanoi heille: -
"Iloitkaa siitä, että nimenne on elämän kirjassa."
Se on tärkeintä.
Sardeksessa oli muutamia, jotka olivat Jeesuksen kirjassa.
He eivät olleet mukautuneet ympäristön menoon.
Sardeksessa oli suuri urheiluhalli.
Se oli rakennettu tiilestä.
Kun sardeslaiset olivat urheilleet ja kylpeneet, -
he pukivat ylleen valkoiset kaavut.
He kuljeskelivat puhtaissa, valkeissa vaatteissa.
Jeesus tarttuu tähän sanoen: -
"Ne muutamat, jotka eivät ole antaneet periksi," -
"tulevat kulkemaan kanssani valkoisissa vaatteissa."
Valkoinen on taivaan väri.
Valkoinen sisältää kaikki värit.
Taivaassa on myös muita värejä. Valkoinen on suosituin.
Myös Ilmestyskirjassa esiintyy paljon valkoista.
Lopussa on suuri valkea valtaistuin.
Taivasta kuvastaa enemmän valkoinen kuin sininen.
Monethan pitävät sinistä taivaan värinä.
Myös puhdas kulta on valkoista.
Epäpuhdas kulta on keltaista, vihreää tai oranssia.
Tarkastellaanpa Jeesuksen neuvoja Sardekselle.
"Herää! Herää!"
Jeesus käskee Sardesta heräämään tilaansa.
Hän halusi avata heidän silmänsä.
Jeesus käskee muistelemaan menneisyyttä.
Hän käskee muistamaan, millainen seurakunta oli ennen.
Joku on sanonut, että muisti on lyhyin tie parannuksentekoon.
Täytyy muistaa, miten asiat olivat ennen.
Paras lahja, jonka Sardes oli saanut, oli Jeesus.
Seuraavaksi paras oli Pyhä Henki.
"Muista, mitä otit vastaan."
Kaksi suurinta Jumalan lahjaa ovat Jeesus ja Pyhä Henki.
"Muista, mitä kuulit."
Palaa alkuperäiseen opetukseen.
Tarvitsemme jatkuvasti alkuperäistä opetusta.
Sen tähden luemme Uutta testamenttia.
Kirkkohistoria on mielenkiintoista, -
mutta on tärkeää tutkia apostolien opetusta UT:ssa.
Seuraavaksi Jeesus käski tarkastelemaan nykyhetkeä.
Hän käskee pitämään kiinni harvoista hyvistä asioista.
Sardes oli kuolemaisillaan.
Seurakunnan oli tarkasteltava toimintaansa ja mietittävä, -
mitkä toiminnot ovat säilyttämisen arvoisia.
Se on kiireisen, toimivan seurakunnan tehtävä.
Käykää läpi seurakunnan ohjelma ja miettikää, -
mitkä toiminnot ovat Jumalasta.
Aika ja tarmo kannattaa satsata niihin -
mieluummin kuin näennäisen tehokkaaseen ohjelmaan.
Tämä on vahva sanoma.
Kolmanneksi Jeesus käskee katsomaan tulevaisuuteen.
Hän käskee valvomaan ja pysymään hereillä -
siihen saakka, kun Hän tulee.
Jeesus kehottaa jatkuvasti valvomaan ja rukoilemaan.
Hän käskee pitämään silmät auki ja tarkkailemaan Hänen tuloaan.
Usein se liittyy jollakin tavalla pukeutumiseen, -
oikeanlaisen vaatetuksen valitsemiseen.
Kun Jeesus saapuu, meidän ei saa olla alastomia, vaan vaatetettuja.
Jeesuksen toinen tuleminen on terveen seurakunnan keskipisteessä.
Saarnatkaa ja muistuttakaa, että Jeesus tulee takaisin.
Meidän on oltava valmiina.
Jeesuksen paluu on yhä lähempänä.
Siksi meidän tulee valmistautua huolellisesti.
Jeesus tulee pian. Valvokaa!
Jeesus vertaa, että Hän tulee kuin varas.
Eräs seikka on huomionarvoinen.
Paavalin mukaan Jeesuksen paluu tulee yllätyksenä 2 ihmisryhmälle.
Toinen niistä ovat ei-uskovat.
Heille Jeesuksen paluu tulee olemaan järkytys.
Jeesuksen paluu tulee yllätyksenä myös nukkuville uskoville, -
jotka elävät täysin yössä.
Jeesus kutsuu omiaan valon, päivän lapsiksi.
Sen vuoksi Jeesus ei palaa omiensa luo kuin varas.
Varas tulee ottamaan jotakin pois.
Jeesus kertoi monia vertauksia taloudenhoitajista, -
jotka olisivat varoneet varasta, jos olisivat tienneet hänestä.
Jeesus tulee kuin varas yöllä, mutta ei valvovien uskovien luo.
Uskovat voivat nähdä merkit, jotka edeltävät Jeesuksen paluuta.
Jeesus tulee kuin varas yöllä vain niiden luo, -
jotka eivät usko tai uskovat, mutteivät valvo.
Jeesuksen paluu ei tule yllätyksenä niille, jotka valvovat ja odottavat
Jeesus neuvoo Sardesta katsomaan menneeseen, nykyhetkeen ja tulevaan
Valvokaa! Katsokaa!
Seuraavaksi on vuorossa ihana lupaus.
Lupaus annetaan uskollisille ja parannusta tekeville.
Lupausta ei anneta koko seurakunnalle.
Se annetaan uskollisille, jotka eivät ole tahranneet vaatteitaan -
maailmallisessa ja rikkaassa ympäristössä.
Lupaus annetaan myös niille, jotka tekevät parannuksen.
Lupaus sisältää kolme kohtaa.
Ensimmäinen lupaus on valkoiset vaatteet, joissa saamme vaeltaa.
Emme istu kiikkustuoleissa taivaassa.
Jeesus käyskenteli paljon.
Hänen seuraajansakin joutuivat kävelemään paljon.
Jumala esitetään Sanassa Jumalana, joka vaeltaa.
Hän käveli Eedenin puutarhassa.
Jumala ei halunnut, että Daavid rakentaa Hänelle temppeliä.
Jumalalle riitti teltta.
Teltta voidaan pystyttää ja ottaa mukaan. Jumala vaeltaa.
Jumalan mielen mukainen henkilö vaeltaa Jumalan kanssa.
Ellei vaella Jumalan mukana, jää pian pois kyydistä.
Jesaja pilkkasi epäjumalia.
Hän sanoi: "Niillä on silmät, mutta ne eivät näe."
"Niillä on jalat, mutta ne eivät kävele."
Muistin sen Bangkokissa Tuhannen buddhan temppelissä.
Buddhat näyttivät olevan liikunnan tarpeessa.
Ne eivät voineet kävellä. Niillä oli jalat.
Meidän Jumalamme kävelee.
Henok vaelsi Jumalan kanssa.
Lopulta Jumala sanoi: "Olet kaukana kotoa. Tule yöksi luokseni."
Henok käveli suoraan sisään taivaaseen.
Eräässä mustan gospelin laulussa lauletaan: -
"Kaikilla Jumalan lapsilla on kengät."
"Kerran käyskentelen Jumalan taivaassa."
Laulun keksivät orjat, joilla ei ollut kenkiä.
He odottivat päivää, jolloin Jeesus palaa ja antaa heille kengät.
Ylösnoussut Jeesus kohtasi opetuslapset Emmauksen tiellä.
Ilmestyskirjan mukaan Jeesus käyskentelee 7 lampun keskellä.
Kristityn elämä vaatii vaellusta.
Vaeltaminen ei ole niin jännittävää kuin Hengessä pomppiminen.
Hengessä vaeltaminen on pelkkiä askeleita.
Se tarkoittaa elämistä hetki kerrallaan oikeaan suuntaan.
Vaelluksella voidaan taittaa pitkiäkin matkoja.
Toinen lupaus on pysyvä merkintä elämän kirjassa.
Tämä on hämmästyttävää Ilmestyskirjassa ja Raamatussa: -
nimi voidaan pyyhkiä elämän kirjasta.
Elämän kirjasta puhutaan 2. Moos. kirjassa, Psalmeissa ja Malakiassa.
Samoin Filippiläiskirjeessä ja Ilmestyskirjassa.
Useimmissa kohdissa puhutaan nimen pyyhkimisestä pois.
Tässä puhutaan oikeastaan raaputtamisesta.
Noihin aikoihin muste raaputettiin pois veitsellä.
Jeesus ei pyyhi sellaisen nimeä elämän kirjasta, joka voittaa.
Viimeisellä tuomiolla ratkaisee vain se, onko nimi elämän kirjassa.
Jos Jeesus puhuu näin voittajille, miten Hän puhuu häviäjille?
Jeesus puhuu Sardekselle.
He olivat kaikki kristittyjä.
Jeesus lupaa voittajille, ettei heidän nimiään pyyhitä pois.
Kolmas lupaus on julkinen tunnustus.
Jeesus lupaa tunnustaa meidät Isän ja Hänen enkeliensä edessä.
Ihanaa!
Max!
Kaikki enkelit saavat tietää. "Hän kuuluu minulle."
Mikä hetki! Julkinen tunnustus.
Moni tekisi mitä vain, jotta saisi tunnustusta ihmisiltä.
Tämä on tärkein julkinen tunnustus: -
Jeesus tunnustaa meidät omakseen enkelien ja Isän edessä.
"Hän on minun!"
Jos tunnustat minut ihmisten edessä, tunnustan sinut Isän edessä
Vaihtoehto on: "En ole sinua koskaan tuntenut."
Se sanottiin morsiamille, jotka odottivat sulhasta.
"En tunne sinua."
Ne Sardeksen kristityt, jotka eivät voittaneet, -
eivät käyskentele Jeesuksen kanssa valkoisissa vaatteissa.
Heidän nimensä pyyhitään elämän kirjasta.
Heidät kielletään Isän ja enkelien edessä.
Noudatammeko Jeesuksen kehotusta nykyään?
Valitettavasti moni ajattelee virheellisesti: -
"Riittää, kun nimi on kerran kirjoitettu elämän kirjaan."
Noudattiko Sardes Jeesuksen ohjeita?
Muutama seikka puoltaa sitä.
Dianan temppelin takana on pieni kirkko.
Se on melko kirkko.
Muutamat pitivät kiinni Jeesuksen sanoista.
Kirkko on peräisin 300-luvulta.
Toinen osoitus Sardeksen seurakuntaelämästä -
on piispa Melito, joka eli 100-luvulla.
Hän on Ilmestyskirjan ensimmäisen selitysteoksen laatija.
Ilmestyskirjan ensimmäisen selitysteoksen laati siis Melito.
Melito asui Sardeksessa.
Piispa opetti Ilmestyskirjasta.
Olen varma, että Melito opetti Sardeksen kirjettä suurella innolla
"Tämä on teille. Herätkää ja kuunnelkaa!"
Piispa Melito opetti seurakunnalle Ilmestyskirjasta.
Kehotan jokaista seurakuntaa tutkimaan Ilmestyskirjaa huolella.
Se on välttämätöntä. Kerron syyn viimeisellä luennolla.
Suomennos: Marianne Tenetz